text:
San Castrensi
Castrensi (V sèculu) fu un vìscuvu viniratu comu Santu dâ Cresia Cattolica.
Aggiugrafìa[cancia | cancia la surgenti]
Vìscuvu Africanu, forsi di Cartaggini, duranti la pirsicuzioni dî Vandali di Gensericu (480) vinni mbarcatu n Africa supra na navi senza timuni e veli pi fàrilu affunari nzèmula a àutri vìscuvi (Rosiu, Priscu e Tammaru), parrini e fideli; ma apprudaru ntê costi dâ Campania. Castrensi si stabbilìu a Sinuessa e appoi a Casteddu Vulturnu, 'n (pruvincia di Nàpuli) e accuminciò a pridicari lu Vangelu. Muriu â fini dû V Sèculu Vulturnu nô 11 di frivaru.
Li Riliqui[cancia | cancia la surgenti]
Nô X sèculu la Diòcisi di Vulturnu fu junciuta cu chidda di Capua. Prima dû XII sèculu li Riliquii foru purtati di Sessa Aurunca a Capua. Lu vìscuvu Alfanu si tinni la testa dû Santu, mentri ca lu Corpu fu purtatu a Munriali, comu rijalu pû spusalizziu di Guglielmu II (1169-1189) cu Giuvanna d’Inghilterra e cullucatu sutta a l’artari dû Domu lu primu di sittèmmiru dû 1176.
San Castrensi fu nvucatu comu Patronu dâ Citati. Pi unurari lu Santu si facìanu du' Festi: la prima di 11 di frivaru , pi l’anniversàriu dâ sò morti, e l’àutra a la terza duminicadìa di maju pâ Traslazioni di Riliqui. Ntô 1499 li Munrialisi fìciru na Cresia a San Castrensi e ô latu nn Munastèriu di mònachi binidittini; ntô 1508 l’arciviscuvu Alfonsu d’Aragona II fici fari na pùbblica Fèra quattru jorna prima e doppu la festa di maju cu na prucissioni cu l’urna dû Santu. Lu 29 di dicèmmiru dû 1596 li Riliqui foru purtati ntâ Cappella didicata o Santu dintra la Cattidrali, unni c’è un quatru di Petru Novelli cû Santu vistutu di viscuvu. Lu Cardinali Cosimu di Torres no 1637 fici fari na nova urna d’argentu e supra na tabella si leggi: “ S.Castrensi, eternu baluardu dâ Citati di Munriali “. E’ lu Patronu da Citati e Arcidiocesi di Munriali, di Maranu di Napuli, Casteddu Vulturnu e San Castresi di Sessa Aurunca (CE).


c: text/html

text:
Xuomî
Xuomî (lingua Tuva): XөөMeй), veni scritta puru comu Xöömej, Xoomii, Khoomei, Khöömei, o Höömey, è un tipu di cantari, usannu li carnarozza, chi veni di Tuva, na parti dâ Russia.
Sta parola veni usata ugualmenti pi discrìviri sti dui idei:
- unu dî stili di cantari folklorìstichi di Tuva (chi pari na vuci d'un trìulu lamintusu accumpagnatu d'un Theremin); e
- tutti li stili di cantari di Tuva (riggistrannu di noti vasci comu un tirramotu, ê tunali medii e finarmenti ê scali cchiù acuti).
'N ogni casu, cantari dû stilu di Tuva si risulta a fari un nùmmiru di noti ô stissu tempu.
La mùsica havi orìggini ntê rampanti, e spissu li canzuni si tràttanu di cavaddi, allura n senzu di tèrmini, la mùsica folklorìstica di Tuva assimigghia la mùsica di cowboy miricanu. Ma li menzi Xuomî (e li lingui livanti) fannu la mùsica pariri stramma a l'aricchi dâ genti occidintali.
Sti stili di cantari hannu nfruinzatu la mùsica di tanti culturi diversi. 'N tèmpira antichi, li mònuchi di Tibet adattaru stu tipu di cantari suttarmònicu. Puru nnî tèmpira muderni, quarchi musicisti miricani si hannu piaciutu lu stilu Xuomî e nni hannu usatu stu modu di cantari chî scali acuti (pi criari un affettu quasi nun-umanu).
Cc'è un discursu cuntìnuu chi si tratta dû nùmmiru pricisu dî stili chi vennu usatu nta Tuva pi stu tipu di cantari chî carnarozza . Li tri stili principali sunnu Xuomî, kargyraa e sygyt. Cci sunnu àutri stili canusciuti, ma tanti nni pènzanu ca rèstanu propiu comu variazzioni di sti tri stili principali.

robotstxt: allowed

filter: keep


text:
Allium cepa
Lu Allium cepa (chiamatu "cipudda" 'n Sicilia) è na la chianta ervàcia àuta cchiù d'un metru, cu fogghi cilìndrichi e ciura janchinusi, larucamenti curtivata pû sò bulbu cummistìbbuli.
Lu bulbu ci havi nu sapuri forti, e è custituitu di squami di culuri jancu o viulàciu disposti a strati e cummigghiati di na suttili scorcia culuri rami o russa o janca, veru usata n cucina, speci comu cunnimentu. Sta vidura veni di
Quarchi vota si usa l'esprissioni "cipuddazza" pi cipuddi di qualità scarsa.


text:
Liunforti
Liunforti è nu cumuni di 13.878 [1] abbitanti dâ pruvincia di Enna.
Liunforti nascìu ntô 1610 e lu nomu cci lu detti Niculò Plàcido Branciforte, conti di Raccugghia. Lu paisi appartinni a sta nòbbili famigghia ppi tantu tempu e ntô 1622 ci vinni arricanusciutu lu status di principatu; appoi lu cumuni addivintau autònumu. E' assai mpurtanti la cresia dê Cappuccini fatta ntô 1630 ca sarva dui stàtui fatti dô Gaggini, la lastra di brunzu dâ tomba dô prìncipi Niculò Plàcido Branciforte e lu sarcòfagu dâ principissa Catarina Branciforte, tutti dui dô XVII sèculu.
Gugrafia
Liunforti s'attrova ammenzu e muntagni dill'Erei. U paisi è ajicatu nte timpi di na muntagnedda ca je auta de 600 metri (nti lu centru storicu) e 750 metri (nta zona nova).
Storia
Nti sta zona dill'Erei c'era l'insediamentu di Tabas o Tavaca. Quannu ci fuaru i Bizzantini e appoi l'arabbi ci ficiru un castieddu chiamatu di Tavi, ma i paisani u canuscinu comu "u Castiddazzu". siccomu a Liunforti c'è tanta acqua, allura ci ficiru tanti mulini ad acqua e sistemi pp'abbivirari l'ortu.
Nto 1610, Nicolò Placitu Branciforti, vidiannu ca c'era l'acqua appi a pinsata di funnaricci un paisi ca u chiamà Liunforti
Munumenti[cancia | cancia la surgenti]
- Li vintiquattru cannola
- palazzu branciforti
- a villa bonsignori
- a villa comunali
- u chianu a scola
- iardinu e funtana de ninfi
- a matrici
- a villa bonsignori
L'appuntamenti di nun perdiri[cancia | cancia la surgenti]
- A prima duminica di ottobri c'è a sagra de piarsichi
- 18 e 19 marzu l'artara di S. Giusè
- A simana santa
- 11 - 12 - 13 a festa di sant'antuninu
- 16 austu a matri o carminu


text:
Elezzioni Prisidinziali Francisi dû 2007
Lu primu turnu di l'Elezzioni Prisidinziali Francisi 2007 hà avutu locu dumìnica 22 d'aprili di 2007.
Li primi dati diffusi dî riti televisivi francisi attribbuìscinu a Nicolas Sarkozy lu 30% dî voti, a Ségolène Royal lu 25%, a François Bayrou lu 18% e a Jean-Marie Le Pen l'11%.
Lu mannatu di l'attuali Prisidenti dâ Ripùbbrica francisa scadi lu 16 di maiu.
Cantidati[cancia | cancia la surgenti]
L'attuali Ministru di l'Interni Nicolas Sarkozy è lu cantidatu ufficiali di l'UMP (Union pour un Mouvement Populaire) a li pròssimi elezzioni prisidinziali francisi, 'n sèquitu a na votazzioni nterna a lu partitu svòtasi lu 14 di jinnaru di 2007. Lu Prisidenti niscenti Jacques Chirac, membru dû stissu partitu, hà espressu lu sò chinu appoiu a la "candidature" di Sarkozy. A li pricidenti elezzioni Chirac uttinni lu 19,88% dî voti a lu primu turnu, vincennu a lu badduttaggiu cu l'82,21% dî cunzenzi contra lu prisidenti dû FN Jean-Marie Le Pen.
Jean-Marie Le Pen, leader stòricu e ndiscussu dâ Dritta nazziunali, lu quali supirò lu primu turnu ntô 2002 cû 16,86% dî voti, jennu a lu badduttaggiu contra Jacques Chirac, è di novu lu cantidatu ufficiali dû Front National (FN).
Ségolène Royal hà statu cantidata ufficiarmenti dû Parti Socialiste (PSF) a sèquitu di na vutazzioni avvinuta lu 16 di nuvèmmiru di 2006. Hà uttinutu lu 60,66% voti, contra lu 20,69% di Dominique Strauss-Kahn e lu 18,66% di l'ex Primu Ministru Laurent Fabius. Ntô 2002 lu cantidatu dû Partitu Sucialista Lionel Jospin fu, a surprisa, battutu a lu primu turnu dû cantidatu dû Frunti Nazziunali (FN) cu lu 16,18% dî voti.
François Bayrou, ca ntô 2002 uttinni lu 6,84% dî voti a lu primu turnu, è lu cantidatu di l'UDF (Union pour la Démocratie Française).
Arlette Laguiller è novamenti la cantidata di Lutte ouvrière (ntô 2002 uttinni lu 5.72%).
La lista ufficiali dî cantidati è cumplitata di Olivier Besancenot (LCR), José Bové, Marie-George Buffet (PCF), Frédéric Nihous (CPNT), Gérard Schivardi (PT), Philippe de Villiers (MPF), Dominique Voynet (Les Verts).


text:
Armocrati
Armocrati fûn ginirali di Sarausa duranti la spidizzioni siciliana di Atini ntâ Guerra dû Pilupunnìsu.
Ntô 424 a.C. pigghia parti a lu cungrissu di Gela[1]. Ntô 415 a.C. prupuni na cualizzioni ca aviss'a duvutu ncrudiri macari citati nun siciliani (pi asempiu Cartaggini pi scuntrarisi cu Atini. [2])
Fu aliggiutu strategoi di Sarausa [3] ma vinni dimittutu pì nzuccissi n vattagghia. Ma iddu arresta unu dê cchiù mpurtanti cullabburatura ô ciancu di lu ginirali Girippu, e cuntribbuìu â vinciuta cuntra a Atini duranti a l'assediu di Sarausa.
Ntô 412 a.C. ammanteni la pusizzioni di ammiragghiu duranti la Battagghia di Cizico. Nti sta battagghia, li Spartani e li sò alliati furu malu addifinnuti cuntra l'atinisi, tantu ca fu canciatu.[4] Nun torna n Sicilia prima di lu 408 a.C.; mori duranti na battagghia n Sarausa ntû 407 a.C..
Noti[cancia | cancia la surgenti]
Bibbliugrafia[cancia | cancia la surgenti]
- F. M. Cornford, Plato's Cosmology (1937) editore Lund Humphries, London
- E. C. Marchant The Speech of Hermocrates dal The Classical Review (1933) vulumi 47, pàggini 65-66
- H. D. Westlake Hermocrates the Syracusan dalla Revue bénédictine (1958/59) vulumi 41, pàggini 237-68


text:
Natari
Lu natari (verbu sicilianu sustantivatu ca putissi vèniri dû verbu spagnolu “nadar” cû stissu significatu) è lu mètudu cu cui l’èssiri umani (o àutri armali) si mòvinu nta l'acqua. Lu natari è na pupulari attivitati arricriativa, ‘n spiciali modu ntê paisi càudi e ‘n àrii addutati di cursi d'acqua naturali. Lu natari è videmma nu sport cumpititivu. La pràtica dû natari porta diversi binèfici pâ saluti, comu e gghiè dî capacitati di basi e dî pricauzzioni di sigurizza sunnu richesti pi participari a tutti l’attivitati acquàtichi.
Ìndici
Scopi dû natari[cancia | cancia la surgenti]
Lu natari e li sport acquàtici a chissu currilati, vennu praticati pi diversi scopi. Spissu sti scopi si suvrapponnu, e nu nataturi amaturiali p’asempiu, pò natari videmma pi mutivi di saluti e bonèssiri fìsicu.
Svagu[cancia | cancia la surgenti]
Lu mutivu cchiù cumuni pi natari è prubbabbirmenti lu svagu. Tanti stili di natari sunnu adatti a stu scopu. La maiuri parti dî natatura pi svagu prifirisci nu stili ca ci cunzenti di tèniri la testa fora di l'acqua.
La piscina è unu dî lochi pupulari pû natari a liveddu arricriativu, accussì comu li mari, li lachi, li ciùmira e a li voti li canali.
Nta quasi tutti li piscini vennu urganizzati cursi di natari a cui ponnu participari sia li pirsuni ca nn’hannu na bona tècnica, sia li pirsuni ca la vonnu ammigghiurari e pirsinu cu havi scantu di l'acqua.
Cumpitizzioni[cancia | cancia la surgenti]
Lu natari agunìsticu mprica lu natari ô scopu d’uttèniri la megghia pristazzioni, di norma la vilucitati. Lu natari agunìsticu divinni pupulari ntô XIX sèculu, e è nu Sport Olìmpicu. Cci sunnu quattru stili di natari ca sunnu disciprinati dâ FINA, li gari si dispùtanu ‘n tutti li quattru stili e supra diversi distanzi.
Li stili usati ntô natari agunìsticu sunnu:
- Stili lìbbiru: nun poni ristrizzioni supra l'azzioni ca ponnu ntraprènniri li natatura, a ccizzioni dâ purzioni a stili lìbbiru dî gari misti. ‘N pràtica, la stragranni maiuranza dî gari veni disputata usannu lu cussiddittu crawl. Li gari si dispùtanu supra li distanzi di 50m, 100m, 200m, 400m, 800m e 1500, 5000, 10000 e 25000 metri (st’ùrtimi tri sulu ntê provi di Granni Funnu)
- Farfalla / Dirfinu: ‘n sti gari a lu nataturi è addumannatu di mantèniri nu muvimentu simultàniu cu simmitrìa bilatirali (la mitati manca di lu corpu fa li stissi muvimenti dâ dritta, ô stissu tempu). Li gari si dispùtanu supra li distanzi di 50m, 100m, e 200m.
- Giurana: è lu stili dû quali evuluau la "farfalla", poni l'ultiriuri ristrizzioni ca li manu dû nataturi hannu a èssiri ammuttati ‘n avanti dû pettu, e ca li guviti hannu a arristari suttacqua. È lu stili cchiù lentu, e li gari si dispùtanu supra li distanzi di 50m, 100m, e 200m.
- Dorsu: nun poni ristrizzioni di simmitría, ma li natatura hannu a stari furriati supra lu sô dorsu pi tuttu lu tempu, a ccizzioni dî virati. Lu dorsu veni esiquiutu ‘n pràtica, comu na mmirsioni dû crawl - li nataturi pòrtanu li vrazza susu li sô spaddi, altirnativamenti, e l’ammùttanu longu li cianchi suttacqua pi fòrniri la prupulsioni. Li gari si dispùtanu supra li distanzi di 50m, 100m, e 200m.
‘N agghiunta a chisti cci sunnu arcuni gari ca cummìnanu chiddi citati susu.
- Staffetta: unni na squatra di natatura (quattru) s’alterna ‘n piscina. Li gari si dispùtanu supra li distanzi di li 4x50m stili lìbbiru (sulu ‘n vasca curta), 4x100m stili lìbbiru e 4x200m stili lìbbiru.
- Mistu ndividuali: unni nu nataturi nata a farfalla, dorsu, giurana e stili lìbbiru (nta l'òrdini). Li gari si dispùtanu supra li distanzi di 100m (sulu ‘n vasca curta), 200m, e 400m.
- Staffetta mista: unni quattru natatura nàtanu nu stili ognidunu. Nta l'òrdini: dorsu, giurana, farfalla e stili lìbbiru. Li gari si dispùtanu supra li distanzi di 4x50m (sulu ‘n vasca curta) e 4x100m
Lu riulamentu cumpretu s’attrova supra lu situ web dâ FINA (Fidirazzioni Ntirnazziunali di Natari).
Ntô natari agunìsticu l'unica nazzioni ca si mantinni sempri a li vèrtici sunnu li Stati Uniti. Àutri nazzioni parò arrinisceru a uttèniri tanti successi ‘n stu sport, macari siddu nun câ stissa cuntinuitati sunnu: Australia, Ulanna, Girmania (suprattuttu câ Girmania Est ntô natari fimminili). ‘N tèmpura ricenti videmma l'Italia nizziau a affirmàrisi chî propi attileti ntô natari maschili.
Asìstinu macari diversi àutri gari di natari agunìsticu, p’asempiu la 5 chilumetri di funnu ‘n acque graputi, c’addivintau parti dû prugramma olìmpicu ntô 2000, o gari di funnu supra pircursi comu l'attravirsamentu dâ Mànica o la circumnavigazioni di l'Ìsula di Manhattan. Lu record dû munnu pâ cchiù longa natata senza sosta è ditinutu di Martin Strel, ca natau pi 504 km ntô 2001 Danubbiu. Iddu natau videmma longu lu Mississippi ntô 2002 cummigghiannu un tutali di 3.885 km ‘n 66+2 jorna.
Lu natari è macari na parti funnamintali dàutri sport, comu la badda natari, lu natari sincrunizzatu e lu triathlon. (Si vidi Elencu di sport acquàtici)
Succursu[cancia | cancia la surgenti]
Lu natari veni usatu videmma pi siccursu e p’evitari affugamenti. Assai spissu si tratta d’autusuccursu, quannu na pirsuna, ca cadìu nun vuluntariamenti ‘n acqua, nata p’arristari a summa/assummari e pi junciri la riva.
‘N agghiunta ‘n natari veni usatu pi succurriri àutri natatura ‘n difficurtati. Asìstinu diversi stili di natari adatti a stu scopu (vidi Elencu di stili di natari). Tali tècnichi sunnu studiati p’asempiu dî vagnini, o di membri dâ Vardia Custera. L'addistramentu nta sti evuluau ‘n veri e propî cumpitizzioni.
Àutru[cancia | cancia la surgenti]
Diversi pirsuni pràticanu lu natari comu parti dû propiu travagghiu. P’asempiu li piscatura di perli o di mulluschi, nàtanu e si tùffanu p’uttèniri n’accanzata ecunòmica.
Lu natari veni videmma praticatu pû prugressu scintìficu. Naturarmenti, lu natari veni studiatu p’ammigghiurari li pristazzioni dî natatura agunìstici. Ma natari e tuffi vennu spissu usati ntâ bioluggìa marina p’assirvari chianti e armali ntô sô habitat naturali. Àutri scenzi ponnu mpigari lu natari. Konrad Lorenz p’asempiu natava cu l’ ochi comu parti dî sô studi supra lu cumpurtamentu di l’armali.
Spissu lu natari veni usatu simpricimenti comu menzu pi spustàrisi dûn locu a l'àutru. Oi ponti e traghetti vennu usati ntâ stragranni maiuranza dî casi, ma asìstinu accasioni ‘n cui si nata, p’asempiu p’attravirsari ciùmira o accèdiri a ìsuli. Dî càrrichi ponnu èssiri traspurtati dû nataturi o ammuttati tinènnuli supra apparati. Li truppi militari utilìzzanu lu natari p’attravirsari cursi d'acqua.
Lu natari havi utilizzi militari ca vannu oltri l'attravirsamentu di cursi d'acqua. Nu nataturi, ‘n acqua o sutt'acqua, pò èssiri disfìcili di ndividuari, spiciarmenti di notti. Stu tipu d’upirazzioni vennu svurciuti di solitu di corpi spiciali, comu p’asempiu li Lacunari taliani o li Navy SEALS miricani. Lu natari veni utilizzatu p’abbicinàrisi a na pustazzioni, cògghiri nfurmazzioni, pi sabbutaggiu o cummattimentu, e pi lassari na pusizzioni. Chistu pò cumpurtari lu vèniri paracadutati ‘n acqua o lu lassari un suttamarinu ‘n mmirsioni attraversu na vuccaportu o dî tubbi dî siluri. Equipaggiamenti e tècnichi spiciali vennu mpigati pi ngaggiari ustilitati nta e sutt'acqua.
Lu natari veni mpigatu macari pi mutivi di saluti, p’asempiu comu strummentu pâ riabbilitazzioni a siquutu di ncidenti.
Tècnichi[cancia | cancia la surgenti]
Lu corpu umanu, essennu cumpunutu ‘n granni parti d'acqua, pussedi ô ncirca la stissa dinzitati dâ stissa. Quinni, arristari a summa addumanna sulu l’ammuttata versu lu vasciu di na quantitati nica d'acqua rilativamenti a lu corpu, e lu motu trasvirsali sulu na liggera ammuttata di l'acqua ‘n dirizzioni upposta â dirizzioni dû motu, a causa di na ginirarmenti vascia risistenza idrodinàmica. La prupulsioni veni sulitamenti uttinuta usannu li manu comu siddu fùssiru dî pali e sbattennu li gammi ‘n modu d’ammuttari l'acqua arrassu dû corpu.
Cu l'allinamentu, la tècnica pò tramutari nu nataturi lentu o nurmali nta unu mudiratamenti viloci. Poichì la vilucitati si tramuta dirittamenti ‘n distanza, li stissi tècnichi c’ammigghiùranu la vilucitati ponnu èssiri d’aiutu pi pircurriri na distanza maiuri a paritati di sforzu. Lu torsu e li Gammi hannu a èssiri tinuti lu cchiù pussìbbuli paralleli â summa di l'acqua. Gammi afflusciati e torsu nclinatu ponnu aumintari nutivurmenti la risistenza di l'acqua.
È bonu circari d’aviri sempri nu vrazzu stisu ‘n avanti oltri la testa, e circari d’estènnirilu lu cchiù pussìbbuli. Chistu ncrimenta la lunghizza media â lìnia di galliggiamentu, e ‘n sustanza fa aumintari la vilucitati. Chistu è n’effettu di tempu sfruttatu di li pruggittisti di varchi, e utilizzatu nun cunsciamenti dî natatura naturarmenti dutati.
È bonu videmma circari di massimizzari lu tempu passatu supra lu ciancu, poichì lu torsu è cchiù strittu tra pettu e schina ca tra li dui lati. Chistu arriduci la sizzioni fruntali, e di cunziquenza la risistenza di l'acqua, e noltri ncrimenta lu rapportu tra lunghizza e larghizza supra la lìnia di galliggiamentu. Sìmuli ammigghiuramenti sunnu pussìbbuli urintannu ‘n modu currettu la parti cchiù stritta di testa, vrazza e gammi nta l'acqua. Lu torsu è comu e gghiè la parti cchiù mpurtanti.
Lu muvimentu ‘n avanti di manu, vrazza e gammi, havi a abbèniri lu cchiù pussìbbuli fora di l'acqua, mentri quannu sunnu ‘n acqua hannu a èssiri urintati ntô megghiu modu pussìbbuli. Chistu pirchì l’arti hannu a mòvirisi a na vilucitati dui voti supiriuri a chidda dû nataturi, e ‘n acqua fìgghianu na risistenza ottu voti supiriuri (la risistenza ncrimenta cû cubbu dâ vilucitati) a chidda dâ sizzioni fruntali dû torsu.
La "prisa" basi di l'acqua nun è mancu luntanamente crìtica. La granni parti di li natatura "afferra" l'acqua câ manu piatta, o chî jidita liggirmenti divaricati, e l’ammutta ducimenti sutta lu propiu corpu.
Si nota ca nudda dî tècnichi susu citati addumanna n’aumentu dâ forza fìsica. Cu n’allinamentu supra la forza, li manu e li pedi ponnu èssiri estisi maiurmenti ‘n acqua, accanzannu cchiù vilucitati. Pî principianti, na maiuri forza porta sulu a ammigghiuramenti nichi siddu li stratiggìi di cui susu (minimizzari la risistenza e allungari la lìnia di galliggiamentu) nun sunnu uttimali.
Diversi stili di natari foru sviluppati basànnusi supra la mprimintazzioni d’arcuni o tutti li principi susu elincati.
Abbillimentu[cancia | cancia la surgenti]
Lu disidderiu o la richesta culturali di puduri, unitu â scummuditati o â nun nun adiquatizza ‘n acqua di l'abbillimentu tradizziunali, purtaru ô sviluppu dû custumi di vagnu (e ‘n Èbbica Vitturiana, dâ "màchina pî vagni").
Li custumi di vagnu di l’òmini tènninu a èssiri a forma di mutanna, pantaluncinu o birmuda. Evintuarmenti ponnu jiri bonu videmma nu paru di jeans.
Li custumi di vagnu fimminili sunnu ‘n gèniri o nteri o bikini. Asisti macari lu monokini, ‘n casu la cupirtura dâ minna nun è addumannata o addisiata. Asìstinu appoi dî spiciali custumi di vagnu pû natari agunìsticu, pruggittati p’arridùciri l'attritu dâ peddi, c’arricòrdanu lu custumi nteru. St’ùrtimi vennu spissu usati ‘n foggia sìmuli macari di l ‘òmini ntê gari di natari.
Natari nudi è pussìbbuli:
- nta l’àrî pi nudisti
- ’n Danimarca, supra tutti li praji l'abbillimentu è upzziunali, a menu ca nun è ndicatu autrimenti.
- duranti l’uri pi nudisti nta arcuni piscina.
- ’n (sulitamenti nichi) piscini e sauni.
- senza pirmisu splìcitu, ‘n lochi e uri tranquilli.
- ’n piscini e praji privati, nun visìbbuli di li passanti.
Natari e saluti[cancia | cancia la surgenti]
Lu natari è na bona forma d’esercizziu. Poichì la dinzitati dû corpu umanu è ô ncirca sìmuli a chidda di l'acqua, lu corpu veni sustinutu di chista e quinni menu stress veni punutu supra junturi e ossa. Noltri, la risistenza contra lu muvimentu addipenni pisantimenti dâ vilucitati dû muvimentu, pirmittennu na calibbrazzioni di l’esercizzi ‘n basi ê capacitati d’ognidunu. Pi chistu, lu natari veni friquintimenti usatu comu eserizziu ntâ riabbilitazzioni a siquutu di ncidenti o pî disàbbili.
Lu natari asercita quasi tutti li mùsculi dû corpu. Tipicamenti, li vrazza e lu truncu sunnu sullicitati cchiù dî gammi, poichì la maiuri parti dû muvimentu ‘n avanti veni ginirata dî vrazza. Ntô natari agunìsticu, n'eccissiva musculatura dî gammi pò èssiri viduta comu nu svantaggiu, ‘n quantu iddi cunzùmanu cchiù ussiggenu, ca putissi èssiri nicissariu a li mùsculi dî vrazza.
Natari è n’ esircizziu airòbbicu, a causa dî tèmpura d’esircizziu rilativamenti longhi c’addumànnanu nu custanti apportu d’ussiggenu ê mùsculi, câ ccizzioni dî sprint brevi, unni li mùsculi travàgghianu ‘n manera anairòbbica. Comu pi tanti àutri esircizzi anairòbbici, si riteni ca lu natari riduca l’effetti dammaggiusi dû stress. Mentri l’esircizzi airòbbici tipicamenti abbrùcianu grasci e aiùtanu a pèrdiri pisu, st’effettu è limitatu ntô natari, puru siddu stannu nta l'acqua fridda s’abbrùcianu cchiù caluríi pi mantèniri la timpiratura curpòria. Lu mutivu pi cui natari nun arriduci significativamenti lu pisu è ancora picca cumprisu, ma pari ligatu â megghia cunnuzzioni dû caluri di l'acqua. S’iputìzzanu diversi raggiuni.
- Prima: l'acqua arriffrisca lu corpu cchiù rapidamenti di l'àriu, e tanti ricircatura crìdinu ca di cunziquenza lu corpu tenni a mantèniri nu stratu di grasciu sutta la peddi comu isulanti.
- Secùnna: si riteni ca lu pititu diminuisci cu l’acchianari dâ timpiratura curpòria, comu p’asempiu duranti l'esircizziu fìsicu. Comu e gghiè, duranti lu natari lu corpu veni arriffriscatu quasi istantaniamenti, poichì la timpiratura di l'acqua circustanti è di solitu cchiù vascia di chidda dû corpu Arcuni ricircatura ritennu ca chisto pò aumintari lu pititu. St’assunzioni nun fu ancora pruvata dî ricerchi.
- Terzu: arcuni ricircatura crìdinu noltri ca lu mitabbulismu di lu corpu aumenta a timpiraturi curpòrî cchiù àuti, abbruciannu cchiù calurìi. Ancora na vota, duranti lu natari, lu corpu veni arriffriscatu di l'acqua circustanti, arriducennu lu mitabbulismu, e cunziquintimenti lu nùmmaru di calurìi abbruciati. Videmma st’assunzioni nun fu ancora pruvata dî ricerchi.
Storia[cancia | cancia la surgenti]
Artìculu principali: Storia dû natari
Lu natari è canusciutu nzinu dî tèmpura pristòrici. Disigni c’acchiànanu a l'Etati dâ Petra foru acciati ntâ "caverna dî natatura", ntê pressi di Wadi Sora (o Sura) nta l'Eggittu sud-uccidintali. Li nutizzî scritti acchiànanu nzinu ô II millenniu AC, e cumprènninu l'Gilgamesh, l'Iliadi, l'Udissea, la Bibbia (Ezechiele 47:5, Atti 27:42, Isaia 25:11), Beowulf, e àutri saghi. Ntô 1538 Nicolas Wynman, nu prufissuri di lingui tudiscu, scrivìu lu primu libbru supra lu natari: "Colymbetes".
Lu natari cumpititivu ‘n Europa nizziau attornu ô 1800, principarmenti cû dorsu. Lu crawl, vinni ntruduciutu ntô 1873 di John Arthur Trudgen, ca lu cupiau dû stili dî nativi miricani. Lu natari era già ntô prugramma dî primi ulimpiadi muderni, chiddi d’Ateni 1896. Ntô 1902 lu crawl vinni ammigghiuratu di Richard Cavill.
Ntô 1908, vinni funnata la Fédération Internationale de Natation de Amateur, zoè Fidirazzioni Ntirnazziunali di Natari Amaturiali (FINA).
La farfalla era nizziarmenti na varianti dâ giurana, e vinni accittata comu stili distintu ntô 1952.
Vuci currilati[cancia | cancia la surgenti]
Culligamenti sterni[cancia | cancia la surgenti]
- FIN (Fidirazzioni Taliana di Natari)
- FINA (Fédération Internationale de Natation de Amateur, zoè Fidirazzioni Ntirnazziunali di Natari Amaturiali)
- LEN (Ligue Européenne de Natation, zoè Liga Europea di Natari)


text:
Puema
Nu puema è nu longu cumpunimentu littirariu n versi, di carattiri narrativu o didascàlicu, assai voti tagghiatu n cchiù parti pi la nutìuli estinsiuni. Videmma cu stu terminu si ntenni nu gèniru littirariu ca cumprenni diffirenti tipi di puema, nti l'accizzioni francisa videmma cumpunimenti lirici cchiù nichi e curti o puru nu stili musicali ntisu comu puema sinfònicu.
Ìndici
Etimuluggìa[cancia | cancia la surgenti]
La palora veni dâ lingua greca antica di lu verbu "πoιέw" (poièo), anticamenti poèmati, a diri "fari".
Struttura narrativa dû puema classicu[cancia | cancia la surgenti]
Li puemi classici sècunu assai voti nu schema cumuni o, megghiu, hannu elimenti assai similari ntra di iddi:
- lu puema accumincia spissu cu nu "pruemiu", a diri na particulari ntruduzzioni a lu cantu ca usa a li voti na mètrica diffirenti sparti a lu restu dû puema (ntî puemi greci sirvìa a addumannari ajutu a li musi);
- lu narraturi è casi sempri unniscenti, a diri sapi tuttu di la cumpusizzioni cumprisu lu svorgimentu futuru di li fatti narrativi;
- lu prutagunista è casi sempri n'erui valurusu e forti ca vivi avvinturi di variu gèniru, nzèmmula a àutri pirsunaggi ca l'ajutanu;
- lu puema accabba cu lu cumpimentu di na missiuni pi parti di l'erui o videmma cu l'arricampata a casa o a na cunnizzioni di equilibbriu o di priu di l'erui (l'accussiddittu "nòstos").
Temi principali[cancia | cancia la surgenti]
Lu puema n ginirali è accussì longu ca li temi trattai sunnu na nfinitati. Pirò n chiddi classici putemu asciari nu sustratu timaticu cumuni unni si hannu:
- lu viaggiu, ntisu comu nicissariu tampasiari (cchiù o menu mitaforicu) di li prutagunisti p'agghicari a na megghiu cunnizzioni di vita;
- la guerra, ntisa comu iventu nicissariu p'accuminzari la storia e comu sfunnu tràggicu unni li prutagunisti dunanu lu megghiu di iddi (secunnu li vecchi puemi greci comu l'Odissia o l'Iliadi, aspunzati di valuri guerreri di l'èbbica);
- l'amuri, ntisu comu puntu d'agghicata supremu pi lu prutagunista e comu dd'elimentu dâ vita ca arrinesci a junciri tuttu e tutti, puru ntâ guerra (è videmma prisenti n àutri gèniri littirari);
- la morti, ntisa comu forza ca distruggi li cchiù semprici lijami familiari e amicali o comu fatu nivitàbbili o puru comu sfunnu unni ammentari la storia.
Tipi di puema[cancia | cancia la surgenti]
Asciamu ntû panurama littirariu vari tipi di puema ca si distingunu, pi argumenti o temi trattati, n:


text:
Sceccu
Lu sceccu - quarchi vota chiamatu macari asinu dâ nfruenza taliana e ciucciu nta li dialetti dû cuntinenti (salintinu e calabbrisi), unni si dici macari sumeri ntâ zona jonica comu Sidernu e Locri - è n'armali di soma sìmuli ô cavaddu ma cchiù nicu, câ testa grossa, aricchi longulini e manteddu di culuri griciu uniformi.
Orìggini dû nomu[cancia | cancia la surgenti]
L'etimoluggiìa dâ parola sceccu è diffirenti dî na classica etimoluggìa di na parola siciliana. Nfatti la parola nun havi equivalenti fònici cû stissu significatu né ntô latinu, né ntô spagnolu, italianu, àrabbu ô francisi. La palora "sceccu" parirìa vèniri dû turcu eşek. Puru Micheli Pasqualinu parra di n'uriggini turca. Pirò s'attrovanu àutri lingui di origgini innueuropea ca hannu nu nomu sìmuli: nta l'armenu si dici իշակ ("ishak") e ntô russu ишak ("ìshak") e l'eòlicu (antica parrata greca) ίkkoς ("iccos"), ca scìnninu diretti dâ radici innueuropea h₁éḱwos ( palora pi "cavaddu"). Agghiuncennu, parirìa macari câ la palora turca sarìa nu prestitu di via armena.
Razzi siciliani[cancia | cancia la surgenti]
Cci sunnu tri razzi di scecchi siciliani: lu Firranti o Griciu Sicilianu o sulu Sicilianu, è lu sceccu chiussai diffusu; lu Rausanu, tipicu di l'autuchianu di Rausa e lu Pantalicu o Sceccu di Pantiddarìa, ca casi estintu ormai è.
Lu sceccu ntâ cultura siciliana[cancia | cancia la surgenti]
Lu sceccu fa parti dâ tradizzioni siciliana nzinu dî tempura cchiù antichi. L'antichi pòpuli dû Miditirràniu avìanu granni rispettu pi st'armali tantu ca nni facìanu nu cultu (l'Onulatrìa). La curtura rurali dî campi nni facìa n'armali assai prizziusu pi li famigghi, tantu ca quannu c'era malutempu, mi nun s'impaddava câ frevi, lu curcavanu dintra ô càudu. Lu sciccareddu è lu titulu di na canzuna pupulari siciliana. Na virsioni fu riggistrata ntô 2008 dû cèlibbri tinuri sicilianu Robbertu Alagna. Asistunu puru assai fàuli e cunti supr'ô sceccu, comu "Lu sceccu cacadinari". Esisti puru nu jocu di carti chiamatu lu sceccu o lu sciccareddu
Liami di fora[cancia | cancia la surgenti]
- L'uriggini turca dâ parola sceccu.
- Micheli Pasqualinu Vocabolario siciliano etimologico, italiano e latino, Volumi 4 e 5, si taliassi à p. 383


text:
Ascurbatu
La vitamina C, puramenti ditta àcitu L-ascòrbicu o puru L-ascurbatu (picchì cura lu scurbutu), eni na vitamina ppi l'omu e ppi picca àutri armali. Nquasènnuca pruteggi dô stress ossidativu, eni n'antiossidanti. Funziona virè comu cufattori n ottu o cchiù riazzioni, macari nclusi nê tappi dâ sìntisi dô cullàggini (e ppi chissu na sò dificienzi duna li sìntumi majuri dô scurbutu). Nnê armali, chissi riazzioni sunnu mpurtanti spiciarmenti pâ guariggioni dê firiti e pâ prutizzioni dê capillari.
Rolu biològgicu[cancia | cancia la surgenti]
L'ascurbatu di sòlitu agisci comu n'antiussidanti essennu dispunìbbili ppi ossidazzioni termudinamicamenti favuriti. Diversi ossidanti (tipicamenti ROS), p'asempiu lu radicali idrussili (ca si forma di lu piròssidu di idrògginu), cuntennu nu elittroni spaiatu e, dunca, sunnu veru riattivi. Chissu poti èssiri nu pirìculu ppi l'urganismu picchì si pòtinu haviri ntirazzioni cu àciti nuclèichi, prutiìni, lipidi. Chissi prucessi dê radicali lìbbiri sunnu dannosi suprattuttu picchì urìgginanu riazzioni a catena; l'ascurbatu poti accabbari chissi prucessi ossidannusi, prima a simidîdruascurbatu, e appuoi a dîdruascurbatu. Ci sunnu nzimi ca pòtinu cunvèrtiri arreri lu dîdruascurbatu a ascurbatu.


text:
Vitruviu
Marcu Vitruviu Pollioni (nti lu latinu Marcus Vitruvius Pollio - I sèculu a.C.) hà statu nu architettu e scrittori rumanu, fu lu cchiù granni tiòricu di l'architittura di tutti li tempi.
Biugrafìa[cancia | cancia la surgenti]
Nun si sapi nenti di lu sò locu d'urìggini; di vota 'n vota hannu statu tiurizzati, ntra li tanti, li citati di Roma, Fanu, Fondi, Verona, Formia, la zona campana 'n ginirali e macari la Numidia, senza nudda sicuranza pirò. Macari di la sò vita nun s'hannu assai nutizzi, tutti chiddi c'avemu vèninu di noti autubiugràfichi misi nti lu sò trattatu. Avissi a èssiri statu ufficiali sutta Giuliu Cesari ca pinzava a li màchini di la verra e appui architettu-ngigneri sutta Ottavianu Augustu, macari ca la sula òpira ca iddu stissu dici d'aviri pruggittatu e custrujutu è la basìlica di Fanu.
De architectura[cancia | cancia la surgenti]
La mpurtanza di Vitruviu è alliata a lu sò trattatu De architectura (Supra l'architittura), nti 10 libbra, addidicatu a Augustu (ca cci avìa datu na pinzioni), scrivutu forsi ntra lu 29 e lu 23 a.C. L'eddizzioni di l'òpira vinni fatta nti l'anni ca Augustu pruggittava nu rinnuvamentu ginirali di l'edilizzia pùbbrica e vulìa di sicuru jìrisi a ngrazziari lu suvranu, avveri cui l'autori si vota nti ugniduna di li ntruduzzioni misi prima d'ogni libbru. Lu De architectura è lu sulu testu latinu sanu di architittura e macari lu cchiù mpurtanti, ntra li picca ca n'hannu junciutu, 'n manera cchiossai e cchiù picca frammintaria, nzinu a nuatri; la sò nfluenza supra la cultura uccidintali è abbasata supra la sò unicitati. Ccu tuttu chistu pirò la nfluenza di l'òpira di Vitruviu supra li sò cuntimpuranìi pari ca hà statu assai limitata, macari picchì lu sò trattatu fu scrivutu nti nu mumentu ca l'architittura rumana stava ppi rinnuvàrisi funnutamenti ccu li granni custruzzioni ccu lu latirizziu e l'addupiramentu di vuluti e cùpuli, cosi di cui Vitruviu nun s'antaressa.
Pari ca lu trattatu nun havi esercitatu nudda nfluenza supra l'architittura ppi tuttu paru lu Midiuevu, macari ca jìu a pigghiàrisi lu ntiressi filulòggicu, p'asempiu a la corti di Carlu Magnu e appui macari ccu Pitrarca, ca annutau di sò manu na copia oi sarvata a Oxford, e Buccacciu ca ni pussidìa macari na copia. Vistu ca àutri copii sunnu ducumintati in Italia a lu finiri di lu Triccentu, pirdìu di valuta lu mitu di la scupruta fatta nti lu 1414 a Munticassinu di Poggio Bracciolini ca cumunqui appi ad attruvari na copia nti li sò circati, forsi nti la zona tidesca, cuntribbuennu accussì a la sò spargiuta.
Nti lu XV sèculu la canuscenza e lu ntiressi ppi Vitruviu crisceru sempri cchiossai, suprattuttu ppi lu mèritu di architetti e umanisti comu Lurenzu Ghiberti, Leon Battista Alberti, Raffaellu e tanti àutri. Nti lu 1490 lu trattatu fu pubbricatu a stampa ppi la prima vota di Sulpicio da Veroli. Nti lu 1521 niscìu la prima edizzioni traduciuta 'n talianu di Cesare Cesariano. Sùbbitu appressu cumpareru diversi traduzzioni e edizzioni nti l'àutri paisi di l'Europa.
A pàrtiri di lu XV sèculu lu trattatu hà statu unu di li funnamenti tiòrichi di l'architittura uccidintali nzinu a lu finiri di lu XIX sèculu.


text:
Tràpani
Tràpani appi orìggini di un villaggiu sicanu; li greci la chiamaru Drepanon ca voli diri "fàuci"; nfatti lu sò tirritoriu si spanni nta na stritta lingua di terra allungata a forma di fàuci ntô Mari Meditirràniu. Nnû sèculu VIII a.C. arrivaru li Finici e addiventa na mpurtanti basi navali cartagginisa nzèmmula a Lilybeu e Panormu. Cunquistata dî li Rumani nnô 241 a.C. cu la guerra pùnica di li Egadi accumenza a ciuriri.
Doppu greci, elimi, cartagginisi, saraceni, svevi e àutri, riciurisci cu l'Àrabbi nnô sèculu IX e nnô 1077 cu li Nurmanni ciurisci ancora di cchiù cu l'orificiarìa, lu travagghiu dû curallu e l'attivitati cummerciali e marinari. Nnô sèculu XVI Carlu V di Spagna ammuderna e ristruttura lu paisi chi nnô 1817 addiventa capulocu di pruvincia. Attraversu li sèculi, lu sali e la nnustria dâ pruduzzioni dû sali fu l'ùnica granni risursa di mpurtanza ecunòmica. Oggi, cu li sò 68.335 abbitanti e cu lu sò portu, è un capulocu di pruvincia pròsperu e mpurtanti.
Li turisti chi arrivànu a Tràpani ponnu macari taliari lu mari pulitu di Santu Vitu e di Pizzulongu, firriari ni li stratuzzi di Èrici, o jiri ni li salini, virennu sempri biddizzi naturali. Fu canusciuta n tuttu lu cuntinenti puru cu l'America's Cup, li gari di varca a vela chi purtaru un saccu di cristiani di tuttu lu munnu.
Munumenta[cancia | cancia la surgenti]
- Santuariu di l'Annunziata dû 1315/1332 cu la "Maronna di Tràpani" (zoè "Madonna di Tràpani"), lu "Battisteru" dû 1486 e la "Cappedda dî Marinari" (zoè "Cappella dî Marinara") dû sèculu XVI;
- Museu Pepoli cu na scultura di Antonello Gagini dû 1522 "S.Giacomo Maggiore", cu 'n polìtticu dû sèculu XV "Vergine che incorona S.Caterina, na "Pietà" tàvula dû 1380 di Roberto di Oderisio, na "Madonna in trono con Bambino" (zoè Madonna n tronu cu Bamminu) dû 1450, un "Trìtticu" dû sèculu XV di Antonio Massaro, na tila dû 1530 di Tiziano "S.Francesco", e poi un "Càlici" n ramu dû 1630, na "Làmpada" dû 1633, un "Paliotto" in sita e argentu dû sèculu XVII;
- Cattidrali dû 1635, didicata a S.Lorenzu;
- Chiesa di l'Armi du Priatorio, chi sarva i gruppi di Misteri
- Ex Chiesa di Sant'Austinu dû sèculu XIV, ora uditorium, cu na facciata cu nu purtali gòticu e un riccu rusoni ricamatu;
- Chiesa di S.Franciscu dû sèculu XIII/XVII;
- Chiesa di S.Pietru dû sèculu XI/XVIII;
- Palazzu d'Alì (Municipiu);
- Palazzu Melilli dû sèculu XVI (Bibblioteca cumunali);
- Casteddu di terra d'orìggini pùnica;
- Turri Ligny dû 1671, attualmenti seggi dû Museu di Preistoria e di lu Mari
e tanti àutri chiesi, chiazzi e palazzi mpurtanti, senza scurdàrisi lu portu e li salini.
Gastrunumìa[cancia | cancia la surgenti]
Ntra li ciauri dû mari, dû pisci, di li cosi di manciari nati, sviluppati, adattati a la tradizzioni trapanisa, si ponnu arricurdari: lu cuscusu di pisci, la pasta cu l'agghiu, a la matalotta (cû sugu ristrittu di pisci), purpetti di sardi, scurmi lardiati (arrustuti), li pisci salati e li pisci sicchi, la pizza rianata, la grattata (grattata di ghiacciu cû sucu di limuni), li gilati di gelsuminu, li sfinci.


text:
Lingua greca
Grecu (lingua greca Eλλnvιkά) esti na lingua innu-aurupea cu 3500 anni di storia, oi parrata di 16 miliuna d'abbitanti ntâ Grecia, Cipru, Burgarìa, Arbanìa, e Turchìa. Li tanti cumunitati migrati unni si parra la lingua ncrùdinu Melbourne, Australia quali havi la terza cchiù granni pupulazzioni greca dû munnu, appoi Ateni e Saluniccu. Na varianti dâ lingua greca, lu grecu-càlabbru, era parrata pi sèculi ntâ Sicilia e ntô sud di la Talia, e oi quarchi migghiaru di cristiani la pàrranu ancora.
Nfruenza dâ lingua greca ntrâ lingua siciliana[cancia | cancia la surgenti]
Li siquenti palori siciliani sunnu d'urìggini greca (cuntinuti l'asempi unni nun esti chiaru siddu la palora scippa pi dirittu dû grecu o dû latinu):
- appizzari - ruvinari, jiri mali (comu na frutta) (veni dû grecu (eks) èpeson)
- babbiari - (veni dû recu babazo, ca urìina midemma li palori: babbazzu e babbu - stùbbidu; dû latinu babalus e dû spagnolu babieca)
- bucali - pitcher (veni dû grecu baukalion)
- bùmmulu - ricipienti d'occa (dû grecu bombylos; o dû latinu bombyla)
- cartedda - cistinu (dû grecu kartallos; o dû latinu cratellum)
- carusu - picciottu (dû grecu kouros; o dû latinu carus - cristianu caru, dû sanscritu caruh - cristianu amichìvuli, amicu)
- casèntaru - vermi suttirraniu (dû grecu gas enteron)
- cirasa - fruttu rubbiu (dû grecu kerasos; o dû latinu cerasum)
- cona - icona, mmàini, mitàfura (dû grecu eikyon; o dû latinu icona)
- cuddura - esti nu tipu di pani (dû grecu kollyra; o dû latinu collyra)
- grasta - vasu di sciura (dû grecu gastra; o dû latinu gastra)
- naca - jazzu pî picciriddi (dû grecu nake)
- ntamari - maravigghiari, (dû grecu thambeo; dû calabbrisi tàmmaru ca signìfica loccu, veni di l'àrabbu tammar cummircianti, vinnituri)
- pistiari - manciari (dû grecu apestiein)
- tuppuliari - bussari (dû grecu typto).
Vuci cunzigghiati[cancia | cancia la surgenti]


text:
Marijuana
La Marijuana è na droga fatta facennu siccari e sminuzzannu la chianta Cannabis sativa, ca veni accussì fumata. La marijuana è ditta droga liggera picchì nun duna lu risurtatu assai divastanti cumu fa' la Cocaina, ma è sempri piriculusa.
Effetti di la droga[cancia | cancia la surgenti]
L'effetti di la marijuana càncianu a secunna dû suggettu ca la fuma, di lu tipu e di li dosi.
L'effetti principali sunnu:
- rischiu seriu d'astinenza e dipinnenza;
- distursioni di la rialità;
- rischiu sèriu di sviluppari schizzufrinìa;
- rifressi mintali e fìsichi allintati;
- calu timpuràniu dâ prissioni dû sangu;
- nica eufurìa
- fami cchiù dû sòlitu e mancanza di sinzazzioni d'èssiri chinu;
- ànsia e nàusia, siddu si nni fuma assai.
Pi la pirsuna ca la fuma p'abbitùdini, st'effetti alleggiu alleggiu ponnu finiri, pirchì l'urganìsimu s'abbìtua e si stabbilizza
Usi tirapèutichi[cancia | cancia la surgenti]
'N Asia cintrali e ntâ Cina già dû 3000 a.C., la marijuana fu usata pi tantu tempu dâ medicina pupulari e macari aoggi veni usata dâ midicina muderna.
Servi pi fari turnari l'appititu ê malati di AIDS e pi fàricci calari la nàusia. Veni usata macari pi àutri malatìi:
- Epilissìa: pi migghiurari l'umuri dû malatu. Lu bonu risurtatu s'appi nni assai casi.
- Sclirosi multipla: veni usata ô postu dî calmanti.
- Anorissìa: forti stimulanti di l'appititu.
- Glaucoma: fa' calari la prissioni di l'occhiu dû 50%.


text:
Nadia Comaneci
Nadia Elena Comaneci (d'urìggini Comăneci) (nata lu 12 di nuvèmmiru dû 1961) era na ginnasta dâ Rumania, chi vincìu cincu midagghi ntê Jòcura Olìmpici dû 1976 e nàutri dui ntô 1980 (cincu midagghi d'oru in tutali). Era la prima a ricìviri un deci pirfettu pâ ginnàstica nnî Jochi Olìmpici (avìa sulu 14 anni ô tempu). Veni cunziddirata di tanti comu la cchiù megghiu attilleta dû Sèculu XX e una di megghiu ginnasti di sempri.
Nadia Comaneci nascìu a Onesti (ora Gheorghe Gheorghiu-Dej), Rumanìa, figghia di Gheorghe e di Stefania-Alexandrina; era chiamata doppu "Nadežda", l'eruina dâ pillìcula russa.
Fu la diva brillanti dî Jòcura Olìmipichi dû 1976 a Montréal, Québec; vincennu tri middagghi d'oru, una d'argentu e una di bronzu.
La Comaneci addifinnìu lu sò tìtulu europeu cu successu ntô 1977, ma la squatra dâ Rumanìa niscìu fora dî finali prutistannu li soi punti vasci.
Ntô 1979, la Comaneci vincìu lu terzu tìtulu europeu di fila (addivintannu la prima ginnasta, màsculu o fìmmina, a riniscìricci).
Ntô 2003, pubbricau lu sò primu libbru, Littri a na Ginnasta Juvini.
Liami esterni e rifirimenti[cancia | cancia la surgenti]
- un situ di fan
- Comaneci still amazed by 1976 feat, artìculu dû situ di Sports Illustrated


text:
Suvara
A Suvara (Quercus suber) hè un arburu chì faci parte di a famiglia di i Fagaceae. Hè altu sin'à 25 metri, ma a so altezza media si situeghja trà 10 è 15 metri. U fustu hè cortu. A suvara hè assuciata à spessu incù a leccia o u pinu marinu. Hè urighjinariu d'Africa di u Nordu. A suvara pò ghjugna sin'à l'ità di 200 anni. I foglii sò chjuchi, longhi da 3 à 5 cm.
Una stesa di suvari hè una suvariccia.
Ecunumia[mudificà | edità a fonte]
Ci sò quattru paesi chì riprisentani 87 % di a suvariccia mundiali: U Portugallu, a Spagna, l'Algeria è u Maroccu. A superficia di a suvariccia mundiali hè di : 2,3 millioni d'ettari. A pruduzzioni mundiali di suvaru hè di 340 000 tonni. U Portugallu ni pruduci 54%.
In Corsica[mudificà | edità a fonte]
A suvara hè cumuna in Corsica. A suvara hè ancu chjamata a leccia suvarina. Ci sò 24800 ettari di suvari in Corsica.


text:
22 di giugnettu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1943: Li forzi alliati, guidati dû ginirali George Patton acchiàppanu Palermu, Sicilia, ntâ Secunna Guerra Munniali.
- 1994: Raffieli Lumbardu veni suspesu suspesu (a li siensa d'a liggi 55/1990) dâ funzioni di diputatu finu a lu 29 sittiemmiru 1994.
Nati[cancia | cancia la surgenti]
Morti[cancia | cancia la surgenti]
- 1575: Francescu Maurolicu, matimaticu missinisi
- 1826: Giuseppi Piazzi, astrònumu a Palermu, scuprituri dû pianeta nanu Cèriri.


text:
Storia di la mùsica
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
La mùsica dû 1700[cancia | cancia la surgenti]
La mùsica dû 1700 è barocca e, l'ùrtima fasi, galanti. Li cumpusitura dû 1700 cchiù mpurtanti sunnu: Mozart, Boccherini, Tartini eccetra... Lu stili galanti è nu stili chinu di trilli e chinu d'abbiddimenti ca pripara ô romanticismu e ô virtuosismu dû 1800.
[cancia | cancia la surgenti]
Lu stili populari scandinavu è nu stili ca arricorda li miludìi populari di li carigghiòn, li maggiuri espunenti sunnu Grieg, Sibelius, eccetra.


text:
Lacu di Neuchâtel
Lu lacu di Neuchâtel pigghia lu nomu di l'omonima cità dâ Svizzira, e chê sò 40 chilomitri di lunchizza e 10 di larichizza è lu lacu cchiù granni chi s'attrova ntirmaneti n Svizzira.
Lu lacu si sviluppa di sud-ovest versu nord-est, unni attraversu lu canali di la Thielle, alimenta lu lacu di Bienne e appoi lu ciumi Aar. Lu lacu sparti la catina dû Giura a uccidenti di la catina di l'Alpi a sud-est.
La riva nord-uccidintali è la cchiù urbanizzata cu cità o paisi di diversi migghiara d'abbitanti (Neuchâtel, Yverdon, Boudry, St-Blaise, Grandson). La riva sud è quasi ntirmanenti uccupata dâ riserva naturali dâ Grande Cariçaie. Lu paisi cchiù mpurtanti chi s'affaccia ntâ riva sud è Estavayer-le-Lac.


text:
Eschilu
Èschilu (Eleusi 525 a.C. - Gela 456 a.C.) è lu cchiù anticu dî traggediògrafi greci. Li sò traggedî vennu rapprisintati ancora oi ntî tiatri di tuttu lu munnu. Particularmenti suggistivi sunnu li rapprisintazzioni ntê tiatri grechi ancora 'n usu oi, comu chiddu di Sarausa.
Biografìa[cancia | cancia la surgenti]
Nascìu a Eleusi, figghiu di Eufuriuni, e appartinìa â nòbbuli famigghia dî Eupatridi. Èschilu assistìu â nstaurazioni dâ dimucrazzìa ntô 510 a.C.. Participau ê guerri contra la Persia e fu prisenti â battagghia di Maratona (490 a.C.) e a chidda di Salamina (480 a.C.), chi discrissi ntê Pirsiani. Viaggiau spissu e, secunnu la tradizzioni agghicata nzinu ê nostri jorna, murìu a Gela, òspiti di Giruni, tirannu di Sarausa, e prutitturi di l'Arti e dî Littri.
L'arti d'Èschilu[cancia | cancia la surgenti]
A Èschilu veni attribbuiuta la nnuvazzioni di la ntroduzzioni dû secunnu atturi, chi putissi appàriri sìmprici, ma ch'è comu è gghiè mimuràbbili. Prima d'iddu, nta ogni dramma, c’era un sulu atturi â vota. La ntroduzzioni dû diàlucu, criau n'attimusfera cchiù viva, dùnanu a l’òpiri drammàtichi na ntinzitati nzinu allura scanusciuta.
Èschilu ntinzificau puru l'usu dî custuma e l'effetti di misa 'n scena, ch'èranu essinziali ntô Prumiteu ncatinatu e fu lu primu a ntrodùciri la cussidditta triluggìa liata. Li tri òpiri tràggichi prisintati duranti l'agoni èranu appuntu liati dû puntu di vista cuntinutìsticu; nti l' Orestea, p'asempiu, veni misa 'n scena la saga dâ stirpi di l'Atridi, di l'uccisioni di Agamènnuni â libbirazzioni finali dû patricida Oresti.
Òpiri[cancia | cancia la surgenti]
Èschilu scrissi prubbabbirmenti na nuvantina di òpiri, ma di chisti n'agghicaru sulu setti:
- Orestea - triluggìa (rapprisintata ntô 458 a.C.)
- I Persiani (rapprisintata ntô 472 a.C.)
- Prumiteu ncatinatu (rapprisintata tra lu 460 e lu 470 a.C.). Na parti dâ crìtica riteni chi la traggedia è pseudoeschilea (Cf. B. Marzullo, I sofismi di Prometeo, Firenzi 1990) e chi fu misa 'n scena nti l'ùrtimu vinticinquenniu dû V sec. Chistu fussi tistimuniatu dî punti di cuntattu chê Cavaleri di Aristòfani, ma suprattuttu na cuncizzioni dû spazziu scènicu e dô sò usu particularmenti sufisticatu.
- Setti contru Tebi (rapprisintata ntô 467 a.C.)
- Supplici (rapprisintata ntô 463 a.C.)


text:
Al-Khwarizmi
Abu Abdullah Muhammad bin Musa Al-Khwarizmi (chiamatu videmma Al-Khawarizmi) nascìu agghiri lu 780 nta l'Uzbekistan, ma criscìu n Baghdad. Murìu agghiri lu 850.
Fu unu di li cchiù granni matimàtici. Ntruducìu n sta scenza lu cuncettu d'alguritmu, ca d'iddu pigghiò lu nomu. Al-Khawarizmi sviluppò n dittagghiu li tàuli trigunomètrichi. Videmma enunzò lu cuncettu di diffirenziazzioni.
Ntô 825, scrissi nu testu matimàticu, lu Hisab al-jabr w'al-musqabalah.
Al-Khawarizmi è canusciutu, ntô munnu nteru, comu lu funnaturi di l'algebbra. Lu nomu algebbra diriva dû sô libbru Al-Jabr wa al-Muqabilah.